༄༅།།ཕྱི་ལོ་༡༩༦༠ལོར་དབུས་བོད་མིའི་སྒྲིག་འཛུགས་བཙན་བྱོལ་དུ་དངོས་སུ་གསར་འཛུགས་གནང་རྒྱུའི་དམིགས་ཡུལ་གཙོ་བོ་རང་འཆས་སུ་མངའ་བས་བོད་ཀྱི་མཐོུང་མ་ཡིན་པའི་རྩ་ཆེའི་ཆོས་དང་རིག་གཞུང་མི་ཉམས་རྒྱུན་འཛིན་གྱིས་བོད་དོན་བདེན་མཐའ་སེལ་ཐབས་དང༌།གཞིས་བྱེས་བོད་མིའི་མངོན་འདོད་བསྒྲུབ་ཕྱིར་བཙན་བྱོལ་སྒྲིག་འཛུགས་ནང་བློན་ཆེན་ལས་ཁུངས་བདུན་ཡོད་ཁོངས་དཔལ་འབྱོར་ལས་ཁུངས་གཅིག་ཡིན།དཔལ་འབྱོར་ལས་ཁུངས་ཀྱི་དམིགས་ཡུལ་གཙོ་བོ་དབུས་བོད་མིའི་སྒྲིག་འཛུགས་ཀྱི་འཕྲལ་ཕུགས་ཕན་བདེའི་སྒྲུབ་པོ་འཕྲིན་ལས་རྒྱས་པའི་མཐུན་རྐྱེན་གཞུང་དངུལ་དཔལ་འབྱོར་འདུ་འགོད་ཐབས་ལེན་ཞུ་རྒྱུ་དང༌།དེ་དག་ཁྲིམས་ལུགས་བཞིན་དབུས་བོད་མིའི་སྒྲིག་འཛུགས་མ་ལག་དང་བཅས་པའི་ལོ་འཁོར་སྔོན་རྩིས་དང་བསྐྱར་བཅོས་སྔོན་རྩིས་འཆར་འབུལ་དཔལ་ལྡན་བཀའ་ཤག་ནས་རྒྱབ་གཉེར་གྱིས་གྲོས་ཚོགས་ནས་བཀའ་འཁྲོལ་ཞུ་རྒྱུས་མཚོན་ལོ་རེའི་བཀའ་འཁྲོལ་ཐོབ་པས་སྔོན་རྩིས་ཁྲིམས་ལུགས་ལྟར་གྱི་གཏོང་ལེན་སྟངས་བཅུན་སླད་ལས་ཁུངས་ཟུར་འཛུགས་གནང་།